
REŽIMOVÉ OPATRENIA
na zabezpečenie výkonu strážnej služby v závode MHTH Košice  

1. Bezpečnostné služby v objektoch závodu MHTH Košice (ďalej len závod)  zabezpečuje na základe platnej dodávateľskej zmluvy súkromná bezpečnostná služba (ďalej len SBS). Pri výkone služby sú zamestnanci súkromnej bezpečnostnej služby (ďalej len „zamestnanci SBS“) povinní dodržiavať pokyny, na základe ktorých sa táto činnosť zabezpečuje.
2. HLAVNÉ ČINNOSTI SBS:
a) zabezpečenie ochrany objektu,
b) zabezpečenie vstupu a výstupu osôb,
c) zabezpečenie vjazdu a výjazdu motorových vozidiel,
d) kontrola dovozu a vývozu materiálu z objektu,
e) správa kamerového systému,
f) správa technických zabezpečovacích prostriedkov,
g) evidencia výkonu služby,
h) ochrana pred požiarmi v mimopracovnom čase,
i) kľúčový režim.

1.1. ZABEZPEČENIE OCHRANY OBJEKTOV

1.1.1. Povinnosti zamestnancov SBS pri zabezpečovaní ochrany objektov závodu:
a) Vykonávať kontrolnú činnosť v areáli závodu.
b) V priebehu pracovnej zmeny venovať pozornosť parkovisku a priestorom garáži v blízkosti objektu.
c) Zapisovať do knihy služieb priebeh služby s vyznačením času odchodu na obchôdzku a druh obchôdzky.
d) V prípade zistenia závažnejších nedostatkov na zmene, v pracovnej dobe to hlásiť okamžite  špecialistovi FOB Ing. Petrovi Basarábovi (kl. 2123, MT: 0905 799 624), ktorý koordinuje činnosť SBS, a mimo základnej pracovnej doby zmenovému inžinierovi (kl. 2211, MT: 0908 761 887), ktorý prevzatie správy podpíše v knihe služieb vedenej na vrátnici. 
e) V závažných prípadoch nahlásiť udalosť aj Policajnému zboru SR, pričom za závažné prípady sa považuje:
· narušenie objektu,
· možnosť vniknutia do objektu (napr. cez rozbité okno, dvere),
· pohyb cudzích osôb v objekte,
· iné podľa vlastného uváženia (odcudzenie materiálu, poškodenie zariadenia a pod.),
· vniknutie za oplotenie Seligovho jazera.
f) Otvárať a zatvárať budovy:
· SAB - otvárať o 05,00 hod. a zatvárať o 18.00 hod., 
· Budovu údržby zdroja - otvárať o 05,00 hod. a zatvárať o 16,00 hod. (s kódovaním), 
· Budovy - A (riaditeľstvo) a B (metrologické stredisko meračov tepla a vodomerov) -                       
do odvolania zatvorené a zakódované.
g) Otvárať a zatvárať hlavné brány v objekte pri budovách A a B (riaditeľstvo, metrologické stredisko meračov tepla a vodomerov) a na hlavnej vrátnici výrobného objektu – podľa usmernenia objednávateľa.
h) Monitorovať priestory areálu na dispečingu kamerového systému.
i) Prostredníctvom PCO (pultu centrálnej ochrany) sledovať narušenie priestorov chránených PSN (poplachovým systémom narušenia).
j) Vydávať náhradné kľúče od kancelárií a objektov závodu (skrinky umiestené v miestnosti dispečingu kamerového  systému). Tieto vydávať len na základe pokynu špecialistu FOB, pri mimoriadnych udalostiach a mimo základnej pracovnej doby aj na pokyn zmenového inžiniera alebo riaditeľa závodu. O výdaji kľúčov urobiť záznam v evidencii na to určenej, a náhradný kľúč vydať žiadajúcej osobe oproti podpisu. 
k) Odomykať vlečkové brány na základe požiadaviek manažéra prevádzky zdrojov.
l) Strážiť majetok s využitím svojich oprávnení a povinností, s cieľom zabrániť' jeho rozkrádaniu a ničeniu.
m) Zamedziť neoprávnenému vstupu osôb a motorových vozidiel do objektov a areálu.
n) Dodržiavať zásady vstupu a výstupu osôb, vjazdu a výjazdu motorových vozidiel, ako aj dovozu a vývozu materiálu.
o) Zabrániť prenášaniu alkoholických nápojov do objektu.
p) Zabrániť vstupu osôb, ktoré javia známky požitia alkoholických nápojov - v zmysle pokynov vykonať dychovú skúšku na alkohol.
q) Pre tento účel je zamestnanec SBS oprávnený na základe poverenia v zmysle interných noriem MHTH vykonať u takýchto osôb dychovú skúšku na alkohol.
r) Zabrániť vstupu osôb bez platného školenia BOZP a PO, ako aj v prípade neposkytnutia súhlasu so spracovaním osobných údajov za účelom identifikácie vstupu.
s) Zabrániť neoprávnenému zdržiavaniu sa zamestnancov v objektoch závodu (po skončení pracovnej doby).
t) Zabrániť zaznamenávaniu príchodu, prípadne odchodu z objektu viacerými identifikačnými kartami (ďalej ID karta).
u) Plniť úlohy vyplývajúce pre zamestnancov súkromnej bezpečnostnej služby z predpisov o požiarnej ochrane na základe absolvovaného školenia.
v) Vykonávať pochôdzkovú činnosť so služobným psom.
w) Podrobiť sa dychovej skúške, ktorú zamestnancom súkromnej bezpečnostnej služby môže nariadiť  riaditeľ závodu, zmenový inžinier, manažér BOZP, špecialista BOZP a špecialista FOB.
x) Vykonávať námatkovú kontrolu ručným detektorom kovov s cieľom zabrániť odcudzovaniu kovových materiálov.
y) Nastúpiť na výkon ochrany včas a vykonať písomné prevzatie služby zápisom v knihe služieb, pri ukončení služby písomne ju odovzdať nastupujúcim zamestnancom SBS. Neopustiť svoje pracovisko do chvíle, kým nenastúpi ďalšia zmena v plnom počte.
z) Zaznamenávať do knihy služieb všetky mimoriadne udalosti z hľadiska ochrany objektu a porušovania režimových opatrení (závažné hlásiť ihneď zmenovému inžinierovi a špecialistovi FOB).
aa) Poznať systém aktivácie zabezpečovacieho zariadenia a jeho obsluhu.
ab) Vykonať l x týždenne (v sobotu na rannej zmene) dôkladné upratovanie koterca (v prípade určenia pracovníka starajúceho sa o psov - určený pracovník, v prípade neurčenia - ranná zmena).

1.1.2. Vykonávanie obchôdzkovej činnosti :

a) Pri obchôdzkovej činnosti v areáli závodu (minimálne 2x za zmenu) je potrebné sa zamerať na:
· pohyb cudzích osôb v objekte,
· kontrolu stavu oplotenia a zamedzenie vytvárania prechodov v oplotení,
· uzamykanie budov,
· zistenie narušení objektov (neuzatvorené brány, dvere, okná, vylomené brány a pod.),
· uzatvorenie vlečkových brán,
· neoprávnené parkovanie áut vo výrobných priestoroch,
· dodržiavanie podmienok parkovania pred areálom závodu, s možnosťou odobratia magnetických identifikačných kariet dodávateľom, ktorí majú svoje motorové vozidlá zaparkované na miestach vyhradených pre zamestnancov závodu,
· kontrolu dodržiavania zákazu fajčenia mimo vyhradených miest, s možnosťou odobratia magnetických identifikačných kariet zamestnancom dodávateľských organizácií, ktorí zákaz porušujú,
· vykonávať kontrolu podľa pokynu ochrany pred požiarmi v mimopracovnom čase.

b) Pri obchôdzkovej činnosti na Seligovom jazere (min. 1 x za zmenu) je potrebné zamerať sa na :
· dodržiavanie zákazu rybolovu, zakladania ohňa a vstupu nepovolaných osôb,
· zamedzenie zakladaniu skládok odpadu pri brehoch jazera,
· zamedzenie rozkrádaniu a poškodzovaniu materiálu vo vlastníctve závodu,
· kontrolu neporušenosti a celistvosti oplotenia Seligovho jazera, ako aj iných zabezpečovacích zariadení.

c) Pri obchôdzkovej činnosti v areáli budov A a B (minimálne 2x za zmenu) je potrebné sa zamerať    na:
· pohyb cudzích osôb v objekte,
· kontrolu stavu oplotenia a zamedzenie vytvárania prechodov v oplotení,
· uzamykanie budov,
· zistenie narušení objektov (neuzatvorené brány, dvere, okná, vylomené brány a pod.),
· vykonávať kontrolu podľa pokynu ochrany pred požiarmi v mimopracovnom čase.
1.2. ZABEZPEČENIE VSTUPU A VÝSTUPU OSÔB

Do výrobného objektu závodu je určený vchod pre osoby, ako aj pre motorové vozidlá, ktorý sa nachádza vo východnej časti objektu smerom od sídliska Nad Jazerom. V objekte riaditeľstva sa nachádza samostatný vchod pre osoby a motorové vozidlá.

Vstup do objektov je povolený:
a) zamestnancom MHTH,
b) zamestnancom dodávateľských organizácií: 
· vykonávajúcim činnosť,
· dovážajúcim a vyvážajúcim materiál,
c) kontrolným orgánom s doprovodom (zamestnanec MHTH),
d) služobným návštevám a exkurziám s doprovodom (zamestnanec MHTH).

2.2.1.  Zamestnanci MHTH:
Vstup zamestnancov do objektov závodu je povolený iba na základe ID kariet:
a) v základnej pracovnej dobe,
b) po základnej pracovnej dobe len zmenoví zamestnanci v čase nástupu na zmenu,
c) v prípade príchodu zamestnanca mimo základnú pracovnú dobu je potrebné si vyžiadať súhlas na vstup od zmenového inžiniera. Súhlas sa nevyžaduje pri vstupe vedúcich zamestnancov, vrcholovej pohotovosti a špecialistov BOZP a FOB,
d) na základe príkazu na prácu po pracovnej dobe (mimo základnú pracovnú dobu),
e) na základe pohotovostných služieb určených riaditeľom závodu,
f) zamestnanci MHTH sú povinní pri pohybe v areáli MHTH mať pri sebe ID karty a na požiadanie členov SBS ich predložiť ku kontrole (v celom objekte),
g) v prípade straty, odcudzenia, poškodenia alebo nefunkčnosti ID karty zamestnanca, v základnej pracovnej dobe ohlási zamestnanec SBS túto skutočnosť priamemu nadriadenému a špecialistovi FOB, ktorý poskytne inštrukcie o ďalšom postupe. Mimo základnú pracovnú dobu to oznámi zamestnanec SBS zmenovému inžinierovi, ktorý rozhodne o povolení vstupu,
h) V prípade nefunkčnosti elektronického dochádzkového systému alebo v prípade ak zamestnanec nemá i seba ID kartu, sa zamestnanci evidujú v knihe príchodov a odchodov, ktorá je umiestnená na stanovišti SBS. Zapisovanie je kontinuálne podľa predtlače minimálne v tvare dátum, priezvisko, meno, titul, osobné číslo zamestnanca, dôvod zápisu (príchod odchod, prerušenie prac. času, dôvod odchodu počas prac. času).


2.2.2. Zamestnanci dodávateľských organizácií:
a) sú oprávnený vstupovať do areálu závodu po preukázaní sa ID kartou označenou „Dodávateľ" s platnosťou vstupu v prístupovom systéme,
b) prepravcu materiálu, resp. tovaru sú oprávnení preberať určení zástupcovia dodávateľa resp. zamestnanci MHTH, ktorí zodpovedajú za pohyb týchto osôb v areáli, až po podpísaní „Prehlásenia o oboznámení so základnými zásadami BOZP a správania sa v areáloch a objektoch MHTH“ .
c) V prípade neotvorenia turniketov (signalizácia červeného svetla) je povinný člen SBS overiť funkčnosť ID karty u špecialistu FOB, pri zistení jej neplatnosti ID kartu odobrať. 
d) Mimo základnú pracovnú dobu  zabrániť vstupu dodávateľa do objektu.
e) Na prácu počas sviatkov, cez víkendy a po 18,00 hod. musí byť samostatný súhlas (Príkaz na prácu po pracovnej dobe).
f) V mimoriadnych prípadoch nutnosti výkonu práce v čase mimo základnej pracovnej doby povoľuje vstup dodávateľov do priestorov areálu zmenový inžinier po zabezpečení preukázateľného preškolenia z predpisov BOZP a OPP (zamestnancom zodpovedným za BOZP). Zamestnanec SBS overuje preškolenie z predpisov BOZP a OPP v evidencii „Dodávateľov preškolených v príslušnom roku“ zasielanej zamestnancom zodpovedným za BOZP. 
g) Zistenú stratu, odcudzenie, poškodenie alebo nefunkčnosť ID karty dodávateľa hlási zamestnanec SBS v základnej pracovnej dobe špecialistovi FOB, ktorý vykoná príslušné opatrenia, a v čase mimo základnej pracovnej doby zmenovému inžinierovi, ktorý rozhodne o povolení vstupu.
h) Zamestnanci dodávateľských organizácií sú povinní pri pohybe v areáli závodu mať pri sebe ID karty a na požiadanie zamestnancov SBS ich predložiť ku kontrole.
i) Pre osoby v prenajatých priestoroch v závode platí rovnaký režim, ako pre dodávateľov.

2.2.3. Kontrolné orgány s doprovodom (po predložení služobného preukazu): 
a) príslušníci PZ SR,
b) príslušníci Hasičského a záchranného zboru,
c) zamestnanci plynárenskej a vodárenskej služby pri odstraňovaní porúch,
d) inšpektori -  inšpektorátu práce, RÚVZ (Regionálny úrad verejného zdravotníctva),
e) kontrolóri Najvyššieho kontrolného úradu SR.


2.2.4. Návštevy a exkurzie v sprievode zamestnanca MHTH:
a) Návšteva - osoba vstupujúca jednorazovo do priestorov závodu, s príslušným zamestnancom závodu, ktorý bude tieto osoby počas trvania návštevy sprevádzať. Zamestnanec SBS  po preukázateľnom oboznámení sa so základnými zásadami BOZP a správania sa v areáloch a objektoch MHTH, ju zapíše do knihy návštev (meno, priezvisko, číslo dokladu totožnosti, názov zamestnávateľa, cieľ návštevy, príchod a odchod). Ostatné údaje, ktoré podliehajú ochrane osobných údajov, SBS nie je oprávnená vyžadovať. V prípade, ak sa fyzická osoba preukáže podľa osobitného zákona, je zamestnanec SBS oprávnený od nej požadovať len evidenčné číslo služobného preukazu a názov orgánu, ktorý služobný preukaz vydal.

b) Zamestnanec závodu preberajúci návštevu je povinný rozsah školenia vzhľadom na konkrétnu činnosť danej osoby v priestoroch spoločnosti konzultovať so zamestnancom zodpovedným za BOZP a OPP a zodpovedá za zabezpečenie potrebnej formy školenia pred jej vstupom do objektov. Zamestnanec zodpovedný za BOZP a OPP posúdi, či je nevyhnutné preškolenie kompetentnou osobou (za BOZP) alebo postačuje oboznámenie sa so základnými zásadami BOZP a OPP, ktorého podpísanie zabezpečí zamestnanec SBS. 

c) Prítomnosť návštevy je bez meškania telefonicky nahlásená zamestnancovi závodu, ktorý návštevu očakáva a od ktorého sa vyžaduje osobné prevzatie. Zamestnanec je povinný návštevu sprevádzať počas celého trvania návštevy v priestoroch závodu, vrátane jej odchodu. . 
 
d) Do priestorov závodu platí zákaz vstupu súkromných návštev. 
Vstup návštev je povolený len v pracovných dňoch a platí zákaz vstupu osôb mladších ako 18 rokov. Výnimky môže udeliť iba riaditeľ závodu. 

e) Exkurzie v závode povoľuje riaditeľ závodu. Zamestnanec, ktorý je poverený doprevádzaním účastníkov exkurzie zabezpečí školenie účastníkov z predpisov BOZP a OPP, ich vybavenie potrebným počtom OOPP a špecialistovi FOB ešte pred začiatkom exkurzie predloží žiadosť o povolenie exkurzie a menný zoznam jej členov. 

2.2.5. Pokyny pre úschovu bicyklov v areáli závodu

Zamestnanec SBS umožní vstup zamestnanca závodu s bicyklom za účelom jeho uloženia do stojanu pred budovou BOZP a IT. Zamestnanec vchádza s bicyklom cez rampu pre motorové vozidlá a po uložení bicykla sa vráti cez rampu späť pred vrátnicu. Následne si označí príchod do zamestnania na snímači. 
Rovnaký postup je potrebné dodržať aj pri odchode zamestnanca. To znamená, že po označení odchodu na snímači zamestnanec oznámi SBS, že si ide vyzdvihnúť bicykel zo stojanu. Zamestnanec SBS mu umožní vstup cez rampu a následný výjazd s bicyklom.

2.2.6. Povinnosti zamestnancov SBS:

a) Zamestnancom a dodávateľom povoliť vstup do objektu len na základe platnej ID karty.
b) Návštevám povoliť vstup do závodu po zapísaní do knihy návštev. Skontrolovať podpísanie „Prehlásenia o oboznámení sa so základnými zásadami BOZP a správania sa v areáloch a objektoch MHTH“ .
c) Prítomnosť návštevy bez meškania telefonicky nahlásiť zamestnancovi, ktorý návštevu čaká.
d) Zamedziť vstup osobám mladším ako 18 rokov.
e) Zvýšenú kontrolu venovať pri odchode zamestnancov z objektu po skončení pracovnej doby.
f) Vykonávať kontrolu podľa pokynu ochrany pred požiarmi v mimopracovnom čase.

2.2.7. Oprávnenia zamestnancov SBS:
a) Skontrolovať obsah tašky pri príchode aj pri odchode (vlastných zamestnancov, zamestnancov dodávatel'ských organizácií a návštev). U zamestnankýň závodu sa kontrola ' kabelky nevykonáva, okrem prípadov podozrenia na zakázaný obsah kabelky alebo na základe pokynu.
b) Neumožniť vstup do závodu v prípade ak neboli splnené požiadavky uvedené v bodoch 2.2.1., 2.2.2., 2.2.3., 2.2.4.
c) Pri podozrení z neplatnosti ID karty - preukazu zamestnanca, dodávatel'a alebo návštevníka  porovnať totožnosť osoby s údajmi v občianskom preukaze.
d) Odobrať neplatnú ID kartu a odovzdať ju špecialistovi FOB.
e) Oprávnenia podľa §50 zákona č. 473/2005 z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti).

2.3. ZABEZPEČENIE VJAZDU A VÝJAZDU MOTOROVÝCH VOZIDIEL

2.3.1. Do objektu závodu je povolený vjazd:

a) Služobné vozidlá MHTH - pohyb bez obmedzenia. Vjazd a výjazd vozidla je možný len s vodičom, ostatní cestujúci sú povinní prejsť cez osobnú vrátnicu (turniket) a použiť ID kartu.
b) Motorové vozidlá dodávateľských organizácií majú vjazd povolený len na základe zaevidovania žiadosti v  Excel tabuľke. V mimoriadnych prípadoch môže vstup motorového vozidla povoliť špecialista FOB alebo zmenový inžinier.
c) Iné vozidlá - motorové vozidlá dovážajúce materiál do skladu len s podpísaným „Prehlásením o oboznámení so základnými zásadami BOZP a správania sa v areáloch a objektoch MHTH“.

Poznámka:
Povolenie vstupu sa nevyžaduje u sanitiek, požiarnych vozidiel, vozidiel polície, plynárenskej a vodárenskej služby za mimoriadnych situácií so sprievodom zamestnanca závodu, prípadne zamestnanca SBS.

2.3.2. Povinnosti členov SBS:

a) Robiť kontrolu motorového vozidla (kabínu, pod sedadlami, úložný priestor a pod.).
b) Pri dovoze materiálu, okrem vlastných vozidiel a vozidiel dovážajúcich materiál do skladu, prevziať súpis materiálu a označiť ho pečiatkou dovoz, dátumom a podpisom člena SBS. Súpis materiálu uchováva dodávateľ pre prípad vývozu materiálu.
c) Pri vývoze materiálu - skontrolovať doklad o dovoze, či skutočne materiál bol do objektu firmou dovezený a materiál vyškrtnúť. Doklad označiť pečiatkou vývoz, dátumom a podpisom člena SBS a založiť do príslušného obalu.
d) Evidovať vstupy a odchody motorových vozidiel v knihe na to určenej.
e) Kontrolovať dodržiavanie vjazdu a výjazdu motorových  vozidiel len s vodičom, ostatné osoby sú povinné prejsť cez osobnú vrátnicu (turniket) a v prípade dodávateľských organizácii aj vodič MV. 

2.4. DOVOZ A VÝVOZ MATERIÁLU Z OBJEKTU

Pri dovoze materiálu (u motorových vozidiel, ktoré majú povolený vstup) musí byť odovzdaný súpis, prípadne (výdajka, príjemka) na materiál - zamestnanec SBS ju označí pečiatkou „DOVOZ“.
Zamestnanec SBS skontroluje súpis materiálu a porovná ho so skutočne dovážaným tovarom. Doklad o dovoze materiálu do závodu ponechá dodávateľovi.
Dovoz materiálu do skladu po pracovnej dobe je povolený iba za prítomnosti  pracovníka skladu.

2.4.1. Povinnosti zamestnanca SBS pri dovoze materiálu do skladu závodu:
a) Oznámiť príchod vozidla zamestnancom skladu.
b) Zabezpečiť podpísanie „Prehlásenia o oboznámení so základnými zásadami BOZP a správania sa v areáloch a objektoch MHTH“ ,  a umožní vstup vozidla do objektu závodu.
c) Uviesť v evidencii motorových vozidiel: ev. č. vozidla, čas príchodu, resp. odchodu.

2.4.2. Povinnosti zamestnanca SBS pri dovoze materiálu/tovaru pre dodávateľa (pre jeho činnosť):
a) Zamestnanec SBS zabezpečí podpísanie „Prehlásenia o oboznámení so základnými zásadami BOZP a správania sa v areáloch a objektoch MHTH“ a upozorní ho, že v prípade vykonávania akejkoľvek inej činnosti je potrebné preškolenie z predpisov BOZP a OPP pred začatím činnosti.
b) Následne ho (prepravcu, materiál a pod.) preberie oprávnený zamestnanec dodávateľa uvedený v žiadosti o povolenie vstupu.
c) Zamestnanec SBS v evidencii motorových vozidiel zaznamená ev. č. vozidla, čas príchodu, odchodu a iné dôležité skutočnosti.

d) Pri vývoze materiálu musí byť na vrátnicu odovzdaná priepustka, prípadne súpis materiálu a doklady po kontrole musia byť opatrené pečiatkou - „VÝVOZ“, označené dátumom a podpísané členom SBS. 
e) Materiál z objektu je možné po pracovnej dobe vyvážať len na zabezpečenie odstránenia havárie. Musí byť doložený priepustkou s podpisom zmenového inžiniera. Zamestnanec SBS vykoná záznam o vývoze materiálu z objektu v knihe zmien.
2.5. SPRÁVA BEZPEČNOSTNÝCH SYSTÉMOV FOB
a) Nepretržite 24 hodín denne monitorovať kamerovým systémom priestory výrobného areálu a riaditeľstva.
b) Nepretržite 24 hodín denne monitorovať na PCO (pult centrálnej ochrany) narušenie objektov závodu, ktoré sú zabezpečené poplachovým systémom narušenia.

2.5.1. Povinnosti zamestnancov SBS:

a) V prípade zaznamenania poplachu EZS (elektronický zabezpečovací systém) a MKS (monitorovací  kamerový systém) vyhodnotiť vzniknutú situáciu.
b) Zistenie narušenia objektu hlásiť vedúcemu zmeny.
c) V prípade zaznamenania poplachu na PCO okamžite hlásiť narušenie vedúcemu zmeny. 
d) Všetky mimoriadne udalosti (narušenia, poplachy PSN) pri správe systémov zapisovať do denného hlásenia, po ukončení zmeny uložiť záznam v elektronickej forme (v PC) a zaslať hlásenie vedúcemu zmeny, ktorý ho po spracovaní zašle na e-mailovú adresu špecialistu FOB.
e) Vedúci zmeny po nahlásení poplachu PSN, alebo narušenia objektov postupuje v zmysle bodu 2.1.1., písm. d) a e)..
f) V prípade poruchy na bezpečnostných  systémoch zaznamenať vzniknutú udalosť do denného hlásenia a nahlásiť špecialistovi FOB, ktorý koordinuje činnosť SBS.
2.6. EVIDENCIA VÝKONU SLUŽBY
2.6.1. Na hlavnej vrátnici závodu sa vedie evidencia výkonu ochrany v knihe služieb, do ktorej sa zapisuje prevzatie a odovzdanie zmeny a udalosti, ku ktorým došlo pri výkone služby, vrátane opatrení, ktoré boli vykonané. Súčasne sa zaznamenáva meno zamestnanca SBS a čas pochôdzok, kontroly osôb a kontroly vozidiel.
2.6.2. Na hlavnej vrátnici závodu sú vedené nasledovné záznamy:
a) evidencia – základné zásady BOZP 
b) evidencia motorových vozidiel
c) evidencia návštev
d) evidencia priepustiek dovozu a vývozu materiálu
e) evidencia - vývoz odpadového hospodárstva (životné prostredie)
f) evidencia - požičiavanie náradia zamestnancom
g) evidencia - vývoz odkúpeného materiálu zamestnancami závodu
h) evidencia v knihe príchodov a odchodov – určená pre zamestnancov, v prípade nefunkčnosti dochádzkového systému, alebo mimoriadnych vstupov
i) evidencia kľúčov.

2.7. OCHRANA PRED POŽIARMI V MIMOPRACOVNOM ČASE

Na základe vyhlášky MV SR č. 121/2002 Z. z. o požiarnej prevencii v znení neskorších predpisov vykonávať ochranu pred požiarmi v mimopracovnom čase podľa písomného pokynu. 

Povinnosti zamestnancov SBS:
a) Vykonávať pravidelné obhliadky strážených objektov a priľahlých priestorov s dôrazom na ochranu pred požiarmi.
b) Odstraňovať bezodkladne zistené nedostatky, ktoré môžu byť príčinou vzniku požiaru alebo môžu viesť k jeho rozšíreniu. Nedostatky, ktoré nemôžu sami odstrániť oznámia bezodkladne špecialistovi BOZP alebo príslušnému vedúcemu zamestnancovi.
c) Uhasiť vzniknutý požiar a ak to je možné, okamžite vyhlásiť požiarny poplach, privolať hasičskú jednotku, vykonať opatrenia na zamedzenie šírenia požiaru a na rýchly zásah hasičskej jednotky. 
d) Poznať miesta so zvýšeným nebezpečenstvom vzniku požiaru.
 
2.8. KĽÚČOVÝ REŽIM
2.8.1. Náhradné kľúče od kancelárií, vstupných dverí, schodísk, atď., sú uložené na stanovišti SBS, v uzamykateľnej skrinke umiestnenej tak, aby sa k nej nedostali nepovolané osoby. Vydanie náhradného kľúča sa eviduje v knihe evidencie náhradných kľúčov a kľúč je vydaný proti podpisu zamestnanca. 

2.8.2. Dôležité kľúče z hľadiska bezpečnosti a operatívnosti ich použitia sú uložené  na stanovišti SBS, v uzamykateľnej a zapečatenej skrinke (prípadne obálke). Každé otvorenie zapečatenej skrinky (obálky) a vydanie kľúča je evidované zamestnancom SBS v evidencii kľúčov a  kľúč je vydaný proti podpisu. Zamestnanec SBS túto udalosť zapíše aj do knihy služieb. O použití dôležitého kľúča informuje zamestnanec SBS špecialistu FOB, ktorý vykoná kontrolu a opätovné zapečatenie skrinky (obálky).


3. Zloženie zmeny pri výkone ochrany objektov závodu Košice:

Vrátnica výrobného areálu:
1 zamestnanec SBS v pracovných dňoch od 06:00 do 14:00 hod.
1 zamestnanec SBS v pracovných dňoch od 05:30 do 18:30 hod.
1 zamestnanec SBS 24 hod. denne

Dispečing kamerového systému
1 zamestnanec SBS  24 hod. denne

4. Kontrolná činnosť

4.1. Kontrolu plnenia režimových opatrení sú oprávnení vykonávať špecialisti FOB, manažér oddelenia bezpečnosti a krízového riadenia alebo ním poverené osoby.

4.2. Vstup a výstup vrcholového manažmentu

Vrcholový manažment - predstavenstvo, generálny riaditeľ, riaditelia závodov, ako aj členovia dozornej rady pri vstupe a výstupe cez vrátnicu, ako aj pri vjazde a výjazde s vozidlom po identifikácii (nie je potrebná ak zamestnanec osobu už pozná) nepodliehajú kontrole! 

S týmito režimovými opatreniami budú preukázateľne oboznámení všetci zamestnanci SBS. 


V Košiciach dňa  .......................................
Za závod MHTH Košice:
			Riaditeľ závodu MHTH Košice


Oboznámenie 
s režimovými opatreniami na zabezpečenie výkonu bezpečnostnej služby v závode MHTH Košice

Svojim podpisom potvrdzujem oboznámenie sa s režimovými opatreniami v plnom rozsahu, súčasne potvrdzujem, že pokynom, povinnostiam a právam som  porozumel a sú mi jasné povinnosti z nich vyplývajúce.

